
A V I Z


asupra propunerii legislative pentru modificarea 


Legii nr.2 din 16 ianuarie 1992 privind acordarea de indemnizaţii membrilor Academiei Române.








Cu adresa nr.389 din 12 februarie 1998, înregistrată sub nr.128/XVIII/11 din 12 februarie 1998, Secretarul General al Camerei Deputaţilor, a trimis Comisiei juridice, de disciplină şi imunităţi, spre dezbatere şi avizare,  propunerea legislativă menţionată mai sus.


		In conformitate cu prevederile art.57 din Regulamentul Camerei Deputaţilor, membrii Comisiei juridice, de disciplină şi imunităţi au luat în dezbatere propunerea legislativă, în şedinţa din 24 februarie 1998.


		Propunerea legislativă vizează modificarea indemnizaţiilor lunare stabilite pentru membrii titulari şi membrii corespondenţi ai Academiei Române, precum şi neimpozitarea indemnizaţiilor acestora. 


		In urma examinării, membrii comisiei au hotărât, cu majoritate de voturi, să avizeze favorabil această propunere legislativă cu recomandarea ca la dezbaterea în fond, Comisia pentru muncă şi protecţie socială  să ţină seama atât de observaţiile şi propunerile Consiliului Legislativ din avizul favorabil dat cu nr.117 din   6 februarie  1998 - care face referire atât la majorarea indemnizaţiilor  cât şi la includerea acestora în categoria veniturilor neimpozabile -  precum şi de necesitatea solicitării punctului de vedere al Guvernului, în conformitate cu prevederile art.110 alin.(1) şi 137 alin. (5) din Constituţia României.  


		In raport de obiectul şi conţinutul său, această propunere legislativă face parte din categoria legilor ordinare.














                      P R E S E D I N T E,                     SECRETAR,


                  Emil Teodor Popescu                 Nicolae Grădinaru

